

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΑΡΠΑΘΟΥ**

**ΣΧΟΛΙΚΗ ΕΠΙΤΡΟΠΗ ΠΡΩΤΟΒΑΘΜΙΑΣ ΚΑΡΠΑΘΟΣ, 17-01-2020**

**ΕΚΠΑΙΔΕΥΣΗΣ ΔΗΜΟΥ ΚΑΡΠΑΘΟΥ**

**ΠΡΟΚΗΡΥΞΗ ΜΙΑΣ (01) ΘΕΣΕΩΣ ΕΘΕΛΟΝΤΗ ΣΧΟΛΙΚΟΥ ΤΡΟΧΟΝΟΜΟΥ**

**ΓΙΑ ΤΟ 2Ο ΔΗΜΟΤΙΚΟ ΣΧΟΛΕΙΟ ΚΑΡΠΑΘΟΥ ΓΙΑ ΤΟ ΣΧΟΛΙΚΟ ΕΤΟΣ 2019-2020**

Ο Πρόεδρος της Σχολικής Επιτροπής Πρωτοβάθμιας Εκπαίδευσης του Δήμου Καρπάθου έχοντας υπόψη:

- Τον ν. 20 94/92 άρθρο 41. Θεσμός Σχολικών Τροχονόμων

- Τις διατάξεις των παραγ.1 και 3 του άρθρου 259 του ν. 3852/2010 (ΦΕΚ 87 Α΄) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης».

- Τις διατάξεις της παρ. 45 α΄του άρθρου 14 του ν.2817/2000 (ΦΕΚ 78 Α΄) αναφορικά με την καταβολή εξόδων κίνησης, από τις Σχολικές Επιτροπές , στους Εθελοντές σχολικούς τροχονόμους

- Την υπ΄αριθμ.47455/16.8.2007(1734 Β΄) αναφορικά με την αποζημίωση των Εθελοντών Σχολικών τροχονόμων

- Τις παρ. 3 και 4 του άρθρου 45 του Ν. 2696/1999 (Φ.Ε.Κ 57 Α’/23.3.1999)

- Την παρ. 45 άρθρ.14 Ν.2817/2000 (Φ.Ε.Κ 78 Α’/14.3.2000)

- Την με αρ. πρωτ. 2515/5/13-στ'/15.9.1997 Κ.Υ.Α (Φ.Ε.Κ 839 Β’/19.9.97) (η παρ. 2αντικαταστάθηκε με την Α.Π 2515/5/13ο/16.10.1997 (Φ.Ε.Κ 967Β’/29.10.1997).

- Την με αρ. 32633/29.9.2000/Υ.Α

- Την με αρ. πρωτ. Φ.11.1/564/Γ1/598/25.6.1999 εγκύκλιο του Υ.ΠΑΙ.Θ. (πρώην ΥΠ.Ε.Π.Θ.)

**ΠΡΟΚΗΡΥΣΣΕΙ**

**ΤΗΝ ΠΛΗΡΩΣΗ ΜΙΑΣ (01) ΘΕΣΗΣ ΕΘΕΛΟΝΤΗ ΣΧΟΛΙΚΟΥ ΤΡΟΧΟΝΟΜΟΥ**

**σύμφωνα με τα παρακάτω**

1. Η πρόσληψη θα είναι από την ημέρα πρόσληψης μέχρι τη λήξη του σχολικού έτους 2019-2020 (15 ΙΟΥΝΙΟΥ 2020).

2. Στη θέση αυτή δύναται να απασχοληθεί κάθε άτομο, άνω των 18 ετών, αρκεί να μπορεί να ανταποκριθεί στο ωράριο και στις υποχρεώσεις του.

3. Οι ώρες απασχόλησης είναι:

Από 7.45 μέχρι 8.25 το πρωί  
Από 13.00 μέχρι 13.30 το μεσημέρι

Οι ώρες απασχόλησης θα είναι η ώρα προσέλευσης και αποχώρησης των μαθητών στο σχολείο, σύμφωνα με το ωράριο λειτουργίας του Σχολείου και μπορεί να αλλάξουν με υπόδειξη της Διευθύντριας του Σχολείου.

4. Στον εθελοντή σχολικό τροχονόμο θα καταβάλλεται μηνιαία αποζημίωση 176€ από τη σχολική επιτροπή για την κάλυψη των εξόδων κίνησής του, από σχετική επιχορήγηση του ΥΠ.ΕΣ.Δ.Α.

5. Ο εθελοντής σχολικός τροχονόμος δεν ασφαλίζεται σε κανένα ασφαλιστικό φορέα.

6. Κατά την εκτέλεση των καθηκόντων του ο εθελοντής σχολικός τροχονόμος χρησιμοποιεί φορητή πινακίδα “STOP” και φορά γιλέκο, χρώματος ανοιχτού κίτρινου. Στην εμπρόσθια όψη του αναγράφεται, σε δύο παράλληλες γραμμές, με κεφαλαία γράμματα, ανεξίτηλου μαύρου χρώματος η φράση «ΣΧΟΛΙΚΟΣ ΤΡΟΧΟΝΟΜΟΣ». Το γιλέκο και η πινακίδα χορηγούνται από το  
σχολείο.

7. Το άτομο που θα επιλεγεί, θα ασκήσει τα καθήκοντά του, αφού εκπαιδευτεί κατάλληλα. Ο χρόνος εκπαίδευσης θεωρείται χρόνος εργασίας.

Για τους ενδιαφερόμενους ισχύουν οι εξής **προϋποθέσεις**:

1. Να είναι ηλικίας 18-65 ετών.  
   2. Να είναι μόνιμοι κάτοικοι του Δήμου Καρπάθου.  
   3. Να μην έχουν καταδικαστεί και να μην είναι φυγόποινοι ή φυγόδικοι για κανένα αδίκημα.

Οι ενδιαφερόμενοι μπορούν να υποβάλλουν σχετική αίτηση στο γραφείο της Διευθύντριας του 2ου Δημοτικού Σχολείου Καρπάθου προσκομίζοντας τα κάτωθι δικαιολογητικά από τις 20-01-2020 έως και τις 27-01-2020 και ώρες 8:00-13:00:

* Αίτηση
* Φωτοαντίγραφο της Αστυνομικής Ταυτότητας
* Φωτοαντίγραφο Τραπεζικού Λογαριασμού (IBAN)
* Φωτοαντίγραφο εκκαθαριστικού σημειώματος της αρμόδιας ΔΟΥ οικονομικού έτους 2018. Σε περίπτωση που δεν υποβάλλεται φορολογική δήλωση θα κατατεθεί σχετική βεβαίωση της αρμόδιας ΔΟΥ.
* Βεβαίωση Μόνιμης Κατοικίας.
* Υπεύθυνη δήλωση ότι δεν έχει καταδικαστεί και για προηγούμενη εμπειρία

Θα προτιμηθούν υποψήφιοι που έχουν εκπαίδευση και προηγούμενη εμπειρία σε θέματα τροχαίας και σχολικών τροχονόμων και μόνιμοι κάτοικοι του Δήμου Καρπάθου.

Η επιτροπή που θα εξετάσει τις αιτήσεις και θα συντάξει το σχετικό πρακτικό θα είναι σύμφωνα με αρ. πρωτ. Φ.11.1/564/Γ1/598/25.6.1999 εγκύκλιο του Υ.ΠΑΙ.Θ. και θα αποτελείται από τους:

1. Διευθυντή τις σχολικής μονάδας, Πρόεδρο.

2. Πρόεδρο τις Σχολικής Επιτροπής, μέλος και

3. Πρόεδρο του Συλλόγου γονέων και κηδεμόνων του σχολείου, μέλος.

Για περισσότερες πληροφορίες οι ενδιαφερόμενοι μπορούν να απευθύνονται τις εργάσιμες ημέρες στη Διευθύντρια του 2ου Δημοτικού Σχολείου Καρπάθου, κα Καλλιόπη Ιωαννίδου στο τηλέφωνο: 2245023755.

Ο ΠΡΟΕΔΡΟΣ ΤΗΣ ΣΧΟΛΙΚΗΣ ΕΠΙΤΡΟΠΗΣ

ΝΙΚΟΛΑΟΣ ΑΝΔΡΕΟΥ